Tatoeba sentences — language code: ber
Anwa ur neḥmmil ara ad yurar ddabax n uḍar ?
Caɛban meḥsub d tizzya n wakli i t-yugaren s kra n wayyuren kan.
Deg tbeddi d alemmas, tafekka-s telha kan.
Udem-is d aččuran yezga yennecraḥ dima.
Aksum-is d aras, acebbub-is d aberkan am rric n tgerfa.
Allen-is d tberkanin, d timeqqranin.
Anzaren-is ɣas meqqrit cwiṭ qeɛden.
Nnig ucenfir ufella arqaqan ttbanen-d kra n wanẓaden n cclaɣem.
Imi-s amecṭuḥ amzun yettheggi-d kan iman-is i taḍsa.
Akli yufa ameddakel-is Caɛban yeqqim ɣef yiwen n udekkan n berra isenden ɣer lḥiḍ n tama n umalu n tejmaɛt.
Din i yessummuc iṭij mi qrib ad yeɣli simira ad yaweḍ Wakli.
Akken i d-kkren netta d Wakli, uraren, nnuɣen, undin tixeftin i yimerga, ɣran cwiṭ deg yiwen n uɣerbaz, deg yiwet n tgida i ttɣimin.
Tawacult n At Waquj, yeɛni tin n Caɛban, akked twacult n At Umalu, tin n Wakli n yiwen n udrum.
Teḥbes tmasragt, ilaq-as idɣaɣen imaynuten.
Daɣ netta Akli d Caɛban yefka-asen yiwet n tezmert tgerrez ɣas ma deg temẓi-nsen ur ččin ara ad rwun.
Maɛna ma yekkes-as Rebbi i yiwen kra, kkes aɣilif, ad as-t-id-yeɣrem s tama-nniḍen.
Ssebba tameqqrant i d-ufan d abɛad i yebɛed uɣerbaz ɣef taddart ternuḍ-as ulac ttawilat n usiweḍ.
Ula d timezduɣin-nsen mqarabent.
Ahat d ayen yellan akka gar-asen i ten-isemlalen yerna d nned.
Ḥebsen zik tizrawin-nsen i sin yid-sen imi imawlan-nsen steḥqen-ten ad d-fken ifassen-nsen ad ten-ɛiwnen deg usasi n temɛict yewɛren di lawan-nni ama s tkessawt n lmal, alqaḍ n uzemmur d wayen akk iwimi zemren.
Ɣran sin neɣ kraḍ n yiseggasen, urɛad uwḍen ad arun neɣ ad d-ɣren tabrat, sṭaxren-ten-id yimawlan-nsen.
Turart-a qqaren-as “Aqedduḥ n yimensi”.
Din i yeṭṭef asakal-nniḍen ara t-yessiwḍen alma d tamdint n Tinduf.
Wellhen-asen anda ara rren.
Tuwi-d ɣef yal yiwen ad yissin ilugan n tikli deg lkazirna, amek i ilaq ad yeddu userdas deg tudert-is tamaynut.
Yeswa lqahwa-s n tnezzayt.
Yuki-d zik uqcic.
Ad d-yaweḍ iḍ-a.
Yekcem s axxam.
Yusa-d mi akken i truḥeḍ.
Yeffeɣ-d seg tmesgida.
Zik i d-yekcem s axxam.
Tafaska-nwent d tin n twacult-nwent d tamerbuḥt.
Tafaska-nwen d tin n twacult-nwen d tameggazt.
Tafaska-nwent d tin n twacult-nwent d tameggazt.
Tafaska-nwen d tin n twacult-nwen d tamerbuḥt.
Ttɛasan-ten s ddaw n tiṭ.
Ixdem-d tamussni diɣen d yiwen n yilemẓi n Yilizi, d Amuhar, d Amaziɣ am netta.
Myeɛqalen yidammen i iteddun deg yiẓuran-nsen ɣas ma mbaɛadent tmura-nsen deg Tmurt n Tmazɣa tageɛmirt.
. Ula d kra n yilmeẓyen, d iserdasen am nutni, d iɛerbawalen, ṭallayen-d ɣur-sen s yir lxeẓra.
Ula d kra n yilmeẓyen, d iserdasen am nutni, d iɛerbawalen, ṭallayen-d ɣur-sen s yir lxeẓra.
Akken yeqqar wanzi-nni : « S wayen i tettagadeḍ ara temmteḍ ».
Akken yebɣu iḥuder yiwen, iɛuss iman-is akken i ilaq, tikkelt kan ad d-yaf iman-is ɛedda fell-as uzaylal.
Ad yettu iman-is.
Ayen iɣef ur yebni ara akk ad d-yeḍru yid-s.
Yeḍra-d wayen i d-yeḍran d acu-t wass-nni.
Yiwen n userdas yufa yiwet n tferkit, yezmer lḥal i Yidir iwimi truḥ.
Tura s kra n yisekkilen ur yegzi ara akk.
Mačči d isekkilen aɛraben, mačči d isekkilen ilaṭiniyen i yessen.
Mi iwala asekkil «ⵣ», yenna deg wul-is : « Wacnu hadi lferciṭa ? »